спиране на риболовните дейности на своите 12 кораба с мрежи гъргър, извършващи риболов на червен тон през 2012 г., считано от 3 юни за 4 от посочените кораби, считано от 5 юни за 4 кораба и считано от 8 юни за останалите 4 кораба, като с това е наложила забрана за тези риболовни дейности, считано от 8 юни 2012 г., 11:30 часа.
 (8)
 Необходимо е, без да се засягат гореспоменатите дейности на Гърция и Италия, Комисията да потвърди забраната за риболов на червен тон в Атлантическия океан, на изток от 45° западна дължина, и в Средиземно море, считано от 8 юни, 2012 г., извършван от кораби с мрежи гъргър под флага на или регистрирани в Гърция или Италия,
 ПРИЕ НАСТОЯЩИЯ РЕГЛАМЕНТ:
 Член 1
 Считано от 8 юни 2012 г., 8:00 часа, и не по-късно се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в Гърция.
 Забраняват се и задържането на борда, поставянето в садки за угояване или отглеждане, трансбордирането, прехвърлянето или разтоварването на суша на този запас, уловен от посочените кораби, считано от посочената дата.
 Член 2
 Считано от 8 юни 2012 г., 11:30 часа, и не по-късно се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в Италия.
 Забраняват се и задържането на борда, поставянето в садки за угояване или отглеждане, трансбордирането, прехвърлянето или разтоварването на суша на този запас, уловен от посочените кораби, считано от посочената дата.
 Член 3
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 13 юни 2012 година.
 За Комисията, от името на председателя,
 Maria DAMANAKI
 Член на Комисията
 (1) ОВ L 343, 22.12.2009 г., стр. 1.
 (2) ОВ L 25, 27.1.2012 г., стр. 55.
 (3) ОВ L 96, 15.4.2009 г., стр. 1.
 